ભારત અને ઇંગ્લન્ડ વચ્ચેની મેચ દરમિયાન ભારત મેચ હારી જાય તો એવું કહી શકાય કે ઇંગ્લન્ડ સામે ભારતની હાર થઈ?! ના કહેવાય! હાર માત્ર પેલા 11 ખેલાડી અને બીસીસીઆઈની જ થઈ ગણાય. ભારતમાં ક્રિકેટ ચલાવતી બીસીસીઆઈ (ભારતીય ક્રિકેટ કંટ્રોલ બોર્ડ) એક સ્વાયત્ત સંસ્થા છે. દેશને કે દેશની સરકારને તે સંસ્થા સાથે કોઈ લેવા-દેવા નથી. તો શું ભારતના તિરંગા હેઠળ આ લોકોને રમવાની પરવાનગી મળી શકે? આ ક્રિકેટરો ભારત માટે રમે છે? આ રમત રમી આપણા ખેલાડીઓ દેશસેવા કરી રહ્યા છે? શેની દેશસેવા! પૈસા વગર આમાંનો એક પણ ખેલાડી ટીમમાં દેશ માટે રમવા તૈયાર નહિ થાય.